**BASES CONCURS – Vueling Cursa dels Bombers Barcelona 2024**

L’Institut Barcelona Esports (en endavant, IBE) i la Vueling Cursa dels Bombers Barcelona organitzen un concurs a través de les xarxes socials en el qual podran participar tots els/les usuaris/àries de més de 16 anys, registrades en les diferents xarxes socials on es realitzi el concurs, que serà en aquest cas Instagram, i que siguin seguidors del perfil de l’IBE a Instagram.

El concurs estarà directament relacionat amb la Vueling Cursa dels Bombers Barcelona 2024 i per tal de promocionar-la es premiarà a 2 participants que participin i encertin la pregunta del concurs online amb 1 dorsal per a participar en aquesta cursa per cadascú.

El concurs consistirà en:

* Ser follower, a Instagram, del perfil de BCN Esports.
* Ser follower, a Instagram, del perfil Cursa de Bombers.
* Participar en el concurs responent a la pregunta: Quin dia se celebra la Vueling Cursa de Bombers 2024?

Amb aquesta finalitat, es redacten les bases que regularan aquest concurs.

**1.- Organitzador de la promoció.** El concurs està organitzat per l’IBE, amb CIF Q-0801296 E.

**2.- Com participar?** Entre el 6 i el 12 de maig de 2024, BCN Esports i Vueling Cursa de Bombers, mitjançant la xarxa social Instagram, convida als seus seguidors/es a seguir les instruccions que s’especifiquen en les publicacions que difonen el sorteig.

Per participar al sorteig és imprescindible i obligatori: A Instagram: ser follower de @bcnesports i de @cursadebombers, i respondre a la pregunta proposta al copy del post.

**3.- Període del concurs.** Data d’inici: 6 de maig de 2024, a les 10:00 h.

Data de finalització: 12 de maig de 2024, a les 23:59 h.

El sorteig es realitzarà el dia 13 de maig de 2024.

**4.- Qui pot participar?** La participació al concurs és gratuïta i podran presentar-se tots els/les usuaris/àries d’Instagram que tinguin més de 16 anys, que així ho desitgin i que tinguin perfil real en Instagram, sempre que la seva participació s’ajusti a les regles que estableixen aquestes bases del concurs promogut per l’IBE i que siguin seguidors/es del perfil @bcnesports i @cursadebombers en la xarxa social corresponent.

**5.- Mecànica del sorteig.** Es farà un sorteig mitjançant una eina digital i online segura (www.appsorteos.com) per decidir els 2 guanyadors/es de forma totalment aleatòria entre tots els i les participants que hagin encertat la pregunta.

**6.- Comunicació.** Un cop coneguts els guanyadors/es, contactarem amb ells/elles per tenir les dades d’identificació i concretar la data per recollir el premi. Els guanyadors/es s’anunciaran a la xarxa social on s’hagi participat (Instagram).

L’IBE es posarà en contacte amb els guanyadors/es mitjançant els serveis de missatgeria de les xarxes socials en les quals s’hagi participat.

Els guanyadors/es hauran de confirmar a l’IBE, mitjançant una resposta per missatge i identificant-se amb el seu DNI, la seva voluntat d’obtenir el premi.

El premi es podrà considerar desert en el supòsit que la persona seleccionada no compleixi els requisits o no confirmi la seva voluntat de rebre el premi o hi renunciï, o si no acredita la seva identitat i el compliment de les altres condicions.

Els guanyadors/es disposen de 24 hores per respondre, un cop haguem contactat amb ell/a. En cas contrari, es realitzarà de nou el sorteig i es procedirà a contactar amb dos nous guanyadors/es.

**7.- Premis.** L’IBE i la Vueling Cursa dels Bombers Barcelona premiaran a 2 participants amb 1 dorsal per a participar a la cursa per cadascú.

Els guanyadors/es podran renunciar al premi guanyat però en cap cas, canviar-lo per un altre de diferent, ni pel seu import en metàl·lic, ni comercialitzat amb ell. En cas que es comercialitzi amb el premi, l’usuari/ària no podrà tornar a participar en cap concurs més organitzat per l’IBE o la Cursa dels Bombers.

**8. Reserves i limitacions.** Les dades hauran de ser facilitades pel participant de forma veraç. Qualsevol comunicació falsa de dades personals donarà dret als organitzadors del present CONCURS a desqualificar al guanyador/a i que no pugui disposar del corresponent premi.

L’IBE i la queden eximits de qualsevol responsabilitat en el supòsit d'existir algun error en la captura o transcripció de les dades facilitades pels propis participants que impedís la seva identificació.

L’IBE i la Vueling Cursa dels Bombers Barcelona podran sol·licitar als/les premiats/des identificació mitjançant fotocòpia de DNI o una altra documentació vàlida per verificar la seva identitat.

D’una banda, l’IBE i la Vueling Cursa dels Bombers Barcelona es reserven el dret a desqualificar qualsevol participació que no compleixi els següents requisits.

D’altre banda els/les participants afirmen i garanteixen, pel que fa a cada missatge que envien, que aquests no mostren el següent: - contingut amenaçador, fals, mal interpretable, abusiu, difamatori, vulgar, obscè i/o escandalós. - continguts que violen els drets de les persones a la privadesa o a la publicitat - continguts que inclouen marques comercials de tercers.

**9. Acceptació i publicació de les bases**

La participació en el SORTEIG suposa l’acceptació de les presents Bases, així com l’acceptació expressa a les decisions interpretatives que de les mateixes realitzi l’IBE.

Aquestes bases estaran a disposició del participant a través d’aquest enllaç. (**Enllaç**)

**10.- Condicions generals**

L’IBE es reserva el dret d’excloure qualsevol usuari/ària que cregui que no està complint amb les condicions de participació o que està fent un mal ús o abús de la promoció.

L’IBE es reserva el dret de donar de baixa i eliminar automàticament a qualsevol persona participant que faci servir perfils falsos o de procedència dubtosa. En aquests casos, es cancel·larà la seva participació.

S’entén per mal ús el no desenvolupament de qualsevol condició inclosa en aquestes bases.

Els/les usuaris/àries, pel simple fet de participar, accepten aquestes bases i el criteri de l’IBE pel que fa la resolució de qualsevol incidència que pugui sorgir.

L’IBE es reserva el dret de modificar, si fos necessari, les condicions d’aquesta promoció per altres de similars característiques. En aquest cas, s’informarà de les mencionades modificacions amb el mateix mitjà que la present promoció.

**11. Dades de caràcter personal.** Les dades de caràcter personal a les que pugui tenir accés l’IBE tindran exclusivament la finalitat de poder contactar amb el guanyador/a del premi.

D’acord amb el Reglament General de Protecció de Dades, us facilitem la **informació bàsica sobre el tractament de les vostres dades personals**. Podeu trobar tota la informació del tractament 0298, que s’aplica a procediments en matèria de “Premis, Concursos i Promocions” a l’enllaç:

<https://seuelectronica.ajuntament.barcelona.cat/ca/proteccio-de-dades?tractament=0298>

**Responsable del Tractament:** Ajuntament de Barcelona, pl. Sant Jaume, 1, 08002 Barcelona.

**Delegat de Protecció de Dades:** podeu contactar-hi mitjançant l’enllaç: <https://seuelectronica.ajuntament.barcelona.cat/ca/proteccio-de-dades/contacteu-amb-delegat-proteccio-dades> , o per correu postal, dirigint-vos a av. Diagonal, 220, planta 4, 08018 Barcelona.

**Finalitat del tractament:** Gestió de premis, concursos i promocions promoguts o esponsoritzats per l'Ajuntament, (poden comportar aportacions econòmiques de tercers).

**Legitimació:** consentiment informat, específic i explícit/consentiment informat i explícit

**Drets de les persones:** podeu exercir els drets d'accés, rectificació, supressió, oposició i limitació sobre les vostres dades, mitjançant l’enllaç:

<https://seuelectronica.ajuntament.barcelona.cat/ca/proteccio-de-dades/quins-drets-tinc-sobre-meves-dades>.

Si no esteu satisfets/etes amb el tractament de les vostres dades, podeu presentar una reclamació davant de l'Autoritat Catalana de Protecció de Dades: c. Rosselló, 214, 08008 Barcelona.

**Podeu trobar tota la informació de la nostra política de privacitat i protecció de dades a:**<https://seuelectronica.ajuntament.barcelona.cat/ca/proteccio-de-dades>

cid:image004.png@01D73699.35FFC610  Estic informat/ada de la política de protecció de dades i dono el meu consentiment al tractament de les meves dades de caràcter personal. Recordeu que podeu retirar el vostre consentiment en qualsevol moment.

**12. Altres especificacions.** L’IBE no assumirà cap responsabilitat per problemes o fallades tècniques de les xarxes socials, línies telefòniques, sistemes informàtics, servidors, programari o error de qualsevol missatge de correu electrònic destinat a l’IBE.